L’Autoritat Catalana de Protecció de Dades conclou que l’Agència Tributària no ha obtingut dades de forma il·legal\nHisenda va sol·licitar un informe per desmentir les declaracions de Santi Vidal\nSanti Vidal, amb Oriol Junqueras MARC ROVIRA\nBarcelona"L’Agència Tributària de Catalunya (ATC) no tracta dades identificatives, ni de caràcter tributari, que hagin sigut obtingudes de manera irregular o il·legal". És la conclusió a la qual ha arribat l’Autoritat Catalana de Protecció de Dades després de l’auditoria que ha estat efectuant des de principis de febrer. La secretaria d’Hisenda ha fet públic aquest dimarts l’informe per remarcar la falsedat de les declaracions de l’exsenador d’ERC Santi Vidal, que en diverses conferències apuntava que la Generalitat havia obtingut il·legalment les dades de tots els contribuents. "Les dades que fa servir l’ATC serveixen exclusivament per a l’exercici de les seves funcions i no en fa cap tractament per a finalitats incompatibles o funcions que no tingui atribuïdes", assenyala Protecció de Dades.\nL’informe avala la tesi del secretari d’Hisenda, Lluís Salvadó, que des del primer moment va negar les declaracions de Vidal. En tot cas, fa tres recomanacions a la conselleria d’Economia, que assegura que ja les està duent a terme. La primera és regular específicament el paper de l’ATC en la tramesa de dades de famílies nombroses i de persones amb discapacitat que s’envien a l’Agència Tributària Estatal.\nLa segona recomanació és que l’ATC destrueixi tota la informació que no sigui necessària per a les seves funcions, en concret la que els ciutadans li van lliurar de forma voluntària en els exercicis 2013 i 2014 quan diverses entitats van impulsar una campanya per presentar la declaració de la renda a l’Agència Tributària de Catalunya.\nLa tercera i última recomanació consisteix a millorar la gestió de les contrasenyes dels usuaris que accedeixen al sistema G@audí. L’auditoria, que s’ha elaborat a petició de la secretaria d’Hisenda, ha durat 4 mesos i s’ha centrat en els sistemes d’informació que fa servir l’ATC, en concret el G@udí i l’E-Spriu, a més de les unitats d’emmagatzematge de la xarxa local de l’Agència. També s’han analitzat els convenis signats amb altres administracions com l’Agència Estatal d’Administració Tributària, la Direcció General de Trànsit, la Tresoreria General de la Seguretat Social i les 4 diputacions catalanes.\nHisenda Santi Vidal


La Penya fitxa experiència en Lliga Femenina 2\nJudith Turrión es converteix en el segon fitxatge del primer equip del Club Joventut Badalona femení, que a poc a poc va perfilant la seva plantilla. La barcelonina ha disputat les últimes 4 temporades en Lliga Femenina 2 i aportarà experiència a l’equip de Guillem Abelló.\nJudith Turrión (Barcelona, 1996) és una aler d’1,82 metres que té una bona visió de joc, tir exterior, duresa defensiva, intensitat en el joc i se sent còmoda dins la pintura. Malgrat jugar en la posició de “tres”, Turrión va ser base durant tota la seva etapa de formació.\nQuan tenia 5 anys, Turrión va començar la seva trajectòria en el SESE fins a Pre-Infantil, quan va anar al CBS Sarrià, on va estar-hi tres anys, fins a Cadet de primer any. Llavors, va estar tres temporades més en el Basket Almeda, fins a Júnior de segon any. Com a Sènior, les seves dues primeres temporades les va jugar en el SESE, a Copa Catalunya. Les últimes quatre campanyes les ha disputat en Lliga Femenina 2, en dos clubs diferents: Joventut Les Corts (2016-18) i Lima Horta (2018-20).\nPel que fa al seu palmarès, Turrión va ser Campiona de Catalunya i d’Espanya amb el CBS Sarrià en categoria Infantil. Amb el Basket Almeda, va quedar subcampiona de Catalunya i d’Espanya quan era Cadet, i subcampiona de Catalunya i tercera d’Espanya com a Júnior. D’altra banda, va disputar una fase d’ascens a Lliga Endesa Femenina quan jugava al Joventut Les Corts.\nJudith Turrión no s’ho va pensar dues vegades quan va rebre l’oferta del Joventut: "Quan un gran club com la Penya em va presentar el seu ambiciós projecte, no vaig tenir cap dubte en apostar per ell i defensar la samarreta verd-i-negra. Per a mi és important formar part d'una entitat que vetlla per portar el bàsquet femení al lloc on li correspon. A més, també valoro l'aposta que fa per a les futures generacions del planter. Tots els que ens estem incorporant ho fem amb la idea de sumar en el projecte, fet que em fa pensar que serà un èxit”.


Ajuntament del Masnou/La reina Carnestoltes decreta l'estat de gresca\nData i hora oficials: 13/08/2020 16:37\nLa reina Carnestoltes decreta l'estat de gresca\nÚltima revisió 04-03-2019 07:49\nArriben els dies forts del Carnaval amb les rues i les festes d’aquest cap de setmana\nLa reina Carnestoltes va irrompre ahir a l’Ajuntament del Masnou per prendre la vara d’alcaldessa de mans de Jaume Oliveras. Ha pres així el poder durant uns dies per establir la República del Carnaval i l’estat de gresca. Durant els propers dies, l’única obligació per a la ciutadania és divertir-se, preferiblement sortint al carrer amb bona companyia. Hi ha diverses opcions per fer-ho, especialment aquest cap de setmana:\nRua infantil i concurs de disfresses\nDivendres 1 de març, a les 17 h, a la plaça de Ramón y Cajal.\nAmb la reina Carnestoltes, concurs de disfresses a les 18 h i xocolatada a Els Vienesos.\nTallers familiars de màscares i maquillatge\nDissabte 2 de març, a les 16.30 h, a l’Altell de les Bruixes (parc del Mil·lenari).\nTarda familiar: disfresses, roba, pintura de cara i complements\nDissabte 2 de març, a les 17 h, a Ca n’Humet.\nDissabte 2 de març, a les 19 h. Inici i final: Altell de les Bruixes (parc del Mil·lenari).\nAmb espectacle, música, manduca de bruixa, foc i molta gresca.\nRecorregut de la rua: Altell de les Bruixes (parc del Mil·lenari) – carrer de Fontanills – carrer de la Mare de Déu de Núria – carrer de Pere Grau – carrer dels Capitans Comellas – carrer de Sant Felip – carrer del Capità Mirambell – plaça de la Vila de Madrid – carrer del Capità Maristany i Noms – carrer de Fontanills – Altell de les Bruixes (parc del Mil·lenari).\nRua popular, ball de disfresses i festa familiar\nDiumenge 3 de març. Inscripcions per al concurs: de 10 a 10.45 h in situ’. Inici de la rua, a les 11.30 h, a la plaça de Marcel·lina de Monteys. Final, als jardins dels Països Catalans.\nAmb ball i concurs de disfresses i actuació infantil del grup Xip Xap, amb l’espectacle Que peti la plaça, als jardins dels Països Catalans.\nRecorregut de la rua: plaça de Marcel·lina de Monteys – carrer de Sant Miquel – carrer de Tomàs Vives – carrer de Sant Felip – carrer del Capità Mirambell – carrer de Manila – jardins dels Països Catalans.\nDimecres 6 de març, a les 17 h, a les pistes esportives Pau Casals.\n“Tothom de dol!”, lectura del pregó, sardinada popular i crema de la reina Carnestoltes.\nInvestidura de la reina Carnestoltes\nEl tret de sortida del Carnaval 2019 al Masnou va tenir lloc ahir a la tarda, 28 de febrer, quan la reina Carnestoltes va anar a l’Ajuntament per prendre el poder a l’alcalde electe, Jaume Oliveras, que no va oposar resistència. Al contrari, la va rebre de bon grat mentre celebrava una reunió amb la resta dels membres de l’Equip de Govern: Sílvia Folch, Ricard Plana, Neus Tallada, Albert Alfaro i Joaquim Fàbregas.\nÀvida d’exhibir el seu poder, la reina es va dirigir a Can Malet, on ja l’esperava un bon grup d’acòlits per aclamar-la. No en va és la primera reina Carnestoltes, dona, al Carnaval del Masnou. No va trigar, doncs, a proclamar la República del Carnaval i a decretar la norma bàsica que regeix aquests dies al Masnou: divertir-se. El taller de l’Escola Municipal de Música del Masnou (EMMUM), amb danses, cançons i una bona xocolatada van arrodonir aquesta festa. Val a dir que el pròleg del Carnaval d’enguany va tenir lloc el 20 de febrer, a la Biblioteca Joan Coromines, amb el taller “Heroïnes i herois, per unes hores...”, per a nens i nenes.\nLa reina Carnestoltes decreta la República del Carnaval al Masnou.\nPrograma i cartell del Carnaval 2019\nCriteris de participació a la rua i ball de disfresses.\nImatges del Carnestoltes 2019 del Masnou.\nLa crema de la reina Carnestoltes posa el punt final a la celebració del Carnaval


Acabar amb l’educació sexista ja des de l’escola Bressol\nEducació // 27/09/2018 - 16:54h\nUn nou projecte vol introduir la perspectiva de gènere en l’educació a les escoles bressol municipals, per ampliar-ho després a altres àmbits\nLa coeducació és una metodologia educativa que pretén eliminar els efectes i conseqüències d’una educació sexista sobre els infants. Els rols de gènere, i les seves desigualtats inherents en una societat encara massa patriarcal, s’estableixen molt aviat. L’escola bressol, moment clau en la socialització de tot infant juga un paper clau en aquest sentit. “I no li donem prou importància, pensem que és encara massa aviat però no és així”, relata Alba Gonzàlez. Ella és la coordinadora de CoeducAcció, una cooperativa que treballa per a la transformació educativa amb perspectiva de gènere. Durant aquest curs CoeducAcció treballarà, contractada per l’Ajuntament, en un projecte de sensibilització a educadores de les escoles bressol de Mataró. L’objectiu d’aquest projecte, pilotat pel Centre d’Informació i Recursos per a les Dones (CIRD) i la direcció d’Ensenyament de Mataró, és que des d’aquestes llars d’infants de la ciutat es treballi per eradicar els estereotips de gènere i s’ajudi a combatre les desigualtats.\nProjecte liderat pel CIRD i per la Direcció d’Ensenyament, i l’aplica la cooperativa CoeduAcció a 9 escoles bressol\nEl projecte preveu treballar en les escoles bressol com una primera fase que en el futur s’ampliarà a escoles i instituts, i a altres àmbits i espais de la ciutat. “Volem crear una xarxa de centres educatius per la igualtat i la no discriminació”, resol Agnès Cabot, tècnica del Servei d’Igualtat i Ciutadania.\nPer fer-ho, es vol anar més enllà d’accions puntuals i iniciar una revisió integral del funcionament d’aquests centres, començant per les escoles bressol. Un replantejament que inclou el llenguatge que s’utilitza, les intervencions de les educadores, el tipus de material que s’utilitza, el paper que juguen les famílies... L’objectiu és detectar els element de totes aquestes pràctiques que ajuden a perpetuar els rols sexistes. “Són valors que es transmeten molt sovint de manera inconscient, però cal revisar-ho per incorporar o modificar processos per treballar en pro de la igualtat”, destaquen des de l’Ajuntament.\nCoeducAcció treballarà amb les educadores de les escoles bressol per “analitzar quin és el material que utilitzen, quins contes expliquen, com és l’entorn en el que treballen, però també quines són les seves mirades i creences respecte al gènere i com això ho reprodueixen en el llenguatge amb el que es dirigeixen als infants”. Segons Gonzàlez, els missatges de contingut sexista es transmeten a través de moltes vies diferents: des dels contes que expliquem a nenes i nens on els rols estan marcadíssims, fins a les joguines i el tipus de joc que oferim, o creences com ara que els nens són molt moguts i les nenes molt tranquil·les. “Totes aquestes expectatives que tenim erròniament assumides les dipositem sobre els infants, ja quan són encara molt petits”, afirma. El projecte es presenta el 10 d’octubre a la Nau Gaudí, i es desenvoluparà durant tot el curs. Durant aquest trimestre es realitzaran sessions a les 9 escoles bressol municipals de Mataró, on es formarà a les professionals en àmbits com la sensibilització vers les desigualtats de gènere presents a l’àmbit educatiu, la necessitat d’educar amb perspectiva de gènere, o les eines disponibles per implementar la coeducació- També s’hi vol involucrar en tot aquest procés a les famílies dels infants.


Tatanca Rutes a Cavall www.hipicatatanca.info - Historia i origen de Tatanca\nLa història de Tatanca\nVa ser la primera euga que vaig tenir... Tota una sorpresa!\nVa arribar a casa, durant el setembre del 1990, dins d’un camió...\nUna euga torda, gens excepcional, no gaire alta, sense papers, sense nom i sense cartilla sanitària, però això sí, forta com un roure, amb un pit amplíssim i molt molt grassa.\nEs pot dir que la Tati va posar a prova la paciència de tots, els dos primers dies es va portar com una santa, però els dies següents.... Primer no volia entrar a la quadra, després no en volia sortir. La muntava sense sella i quan menys t’ho esperaves feia un salt cap a un costat com si s’espantés d’alguna cosa. Altres dies quan galopàvem tranquil·lament per una recta si al final hi havia un revolt, ella seguia endavant pujant d’un salt els marges i galopant bosc a través, deixant-me a mi moltes vegades penjada d’una branca, era estrany el dia que no tornava ella abans que jo. Era capaç d’acabar la paciència a qualsevol, però em va ensenyar a no tenir por a caure i també a caure bé, al final era divertit i tot.\nQuan vam poder comprar una sella la cosa va ser diferent. No vaig caure mai més. Però llavors no frenava, vam provar amb molts filets i bocados diferents i només vam aconseguir controlar una mica la seva velocitat, però seguia sense quedar-se quieta quan algú la muntava.\nLa nostra inexperiència ens portava a consultar amb tota mena de gent, alguns molt més animals que la pròpia Tatanca ens deien que el millor era posar-li un bocado de palanca combinat amb serretó i una gamarra ben curta perquè no pogués aixecar el cap. El problema eren les nostres mans inexpertes que li escalfaven la boca i l'única manera de queixar-se era aixecar el cap i fugir corrents. (Això passava durant l'any 1990, llavors ni se sentia a parlar sobre la Doma Natural...)\nPer fi un ferrer ens va donar la solució: "Poseu-li una hàquima!"\nVa ser oli en un llum, l’euga es va relaxar completament, l’únic que passava es que vam haver de canviar la nostra forma de muntar, si ens havien ensenyat que amb les regnes havies de tenir en tot moment contacte amb la boca del cavall i portar-lo reunit, perque era així com s’havia de muntar, amb la hàquima era completament diferent, les regnes es deixaven bastant soltes, i només s’actuava en cas de girar o frenar.\nEns vam acostumar a veure-la caminar amb el coll en posició horizontal, ens va convèncer de seguida el fet de que per ella era molt més còmode i, a més, tots els cavalls es desplacen naturalment d’aquesta manera quan van d’un lloc a un altre.\nMés endavant la vam acostumar a ser guiada amb una sola mà i al final només amb el contacte de les regnes al coll la feies anar per on volies sense cap problema. Per canviar-la de prat la portàvem amb una simple cabeçada i una corda.\nLA MUSHKWA (solitari en sioux)\nDos anys més tard, el 1992, va venir la MUSHKWA. Una potreta de només dos mesos que vam aconseguir tirar endavant a base de papilles de granulat, llet en pols i gra de llinosa bullit, no volia la llet.\nVa ser un intercanvi per feina, a la hípica on estava treballant la van deslletar amb aquesta edat perquè volien fer treballar la mare i els feia nosa la petita, i no tenien prou paciència per fer-li menjar el seu pinso. No hagués tirat endavant. La Mushkwa es va refer al cap d’un parell de mesos de dedicació i moltes atencions especials.\nLa Tatanca hi va tenir molt a veure ja que li va fer de padrina i la guiava per tot arreu, sent molt severa amb ella quan sabia que les observàvem.\nLa primera vegada que la vam veure, durant l'estiu del 1991 estava en un prat amb un grup d’eugues al poble veí, era la més alta i la primera que s'adonava que algú venia, semblava la guaita del ramat. També era la més grassa, segurament perquè arribava a les fulles dels arbres més amunt que les altres i això és molt útil quan comença a faltar la pastura . Arrasava amb tots els arbres a la seva alçada com una girafa.\nQuan l’anavem a veure ens saludava de lluny i s’acostava dòcilment, amb molta delicadesa ens olorava la cara i ens presentava el seus respectes refregant el musell. En acabar la visita ens acompanyava fins al final del prat i no ens perdia de vista fins que ja no ens veia. Era encantadora i ens vam enamorar perdudament d’ella. Quan vam aconseguir trobar el seu propietari i després de molts dies per convence’l i negociar el preu, ens la vam endur a casa muntats.\nTenia només 6 anys i semblava que no l’havien muntat gaire, quan la fèiem galopar arribava a unes velocitats increïbles i no la podies frenar. Al final quan vèiem que ja en tenia prou la fèiem galopar una estona més, de seguida ho va captar.\nAl cap d’uns dies quan li demanàvem de disminuir la marxa, ella frenava obedientment, feia molta gràcia quan li indicaves que alentís la marxa, Exagerava el moviment de les orelles cap a tu diverses vegades, l’una i l’altra, com dient: "D'acord, d'acord... Ja ho he entès, ja paro." Sovint, d’alegria, feia cops de cap a un costat i a l’altre, i arrancant-nos les regnes de les mans es posava a jugar com un poltre.\nLa Mushkwa finalment la vam regalar al cap d’uns anys, esperem que estigui bé; la Polka va seguir amb nosaltres fins al 2009, ja no té el pelatge tord rodat, és blanca del tot. Ja no corre amb tantes ganes com abans, però tothom que la munta queda encantat, sempre se’n recorden d’ella per les seves bones maneres i la seva sensibilitat. L'any 2004 la varem donar en adopció a una familia de la Cerdanya, pastura en un camp de futbol en companyia d'un poni i un gos que no la deixen ni a sol ni a sombra...\nLA TATANCA ja era molt velleta, tenia artritis i la teníem en una jubilació ben merescuda al prat, en companyia de la seva estimada Polka i l'inseparable Ringo; supervisaven els prats.\nElla ens va ensenyar que per disfrutar d’una excursió a cavall no calia córrer, a gaudir del paisatge, a observar el comportament dels cavalls, a fer cas del nostre instint, a no tenir pressa amb ells, a aprendre i ser humils. Perquè mai en no se’n sap prou de cavalls, i sempre es pot aprendre molt més.\nEl nom d’aquesta hípica és un homenatge a ella.\nLa Tatanca va morir a casa, mentre dormia, el 14 de setembre del 2009, a la venerable edat de 31 anys; va estar 18 anys amb nosaltres.\nEl nom d'aquesta hipica es un homenatge a ella\n(Lladrós, estiu 1991)


RAQUEL ROCA CARBONELL | EL BLOC DE P3\nArxiu de l'autor: RAQUEL ROCA CARBONELL\nPublicat el 6 juliol 2016 per RAQUEL ROCA CARBONELL\nTots i cadascun dels aniversaris que hem anat celebrant al llarg el curs han estat molt especials. Aquí en teniu la mostra.\nPublicat el 31 maig 2016 per RAQUEL ROCA CARBONELL\nVolem compartir amb vosaltres petits moments que vam viure al llarg de la sortida.\nJa veureu que els liles i vermells som uns grans entesos en art.\nCOLÒNIES P3: CAN PERE\nPublicat el 10 maig 2016 per RAQUEL ROCA CARBONELL\nHola famílies!! Us enllacem les fotos de les nostres colònies.\nÉs un petit tast del que van assaborir els vostres fills i filles a Can Pere.\nPREPARACIÓ COLÒNIES DE P3 A CAN PERE\nPublicat el 5 maig 2016 per RAQUEL ROCA CARBONELL\nAbans d’estrenar-nos de colònies ho havíem de tenir tot a punt. Aquí teniu una petita mostra del treball previ que vam estar fent per tal que les colònies fóssin un èxit!!\nSORTIDA AL RIU LLOBREGAT (SEGUINT UN MAPA)\nPublicat el 20 abril 2016 per RAQUEL ROCA CARBONELL\nAquí teniu la mostra que ja sabem seguir les indicacions dels mapes i els plànols…\nHavíem d’arribar al riu Llobregat seguint un plànol i… vam arribar-hi??\nMireu-ho i gaudiu tant com ho hem fet nosaltres al llarg de tot aquest projecte.\nPublicat el 17 febrer 2016 per RAQUEL ROCA CARBONELL\nUns dies abans de celebrar el Carnestoltes vam rebre la visita dels nens i nenes de cinquè. Anaven molt carregats amb pintures, miralls, pinzells… De tot i més per deixar-nos més guapos del que ja som!!\nVam passar un matí molt divertit per que després de pintar-nos ells les cares ho vam fer nosaltres!!! Què us sembla?\nAquesta ha estat la nostra setmana plena d’emocions!!!\nAbans de començar-la vam rebre la visita de diferents personatges convidant-nos a sortir a la pista per tal de rebre les consignes del nostre estimat Carnestoltes.\nAl llarg de la setmana vam anar seguint totes i cadascuna de les diferents propostes que ens feia. I aquest és el resultat…\nESMORZARS COMPARTITS: LA FRUITA\nPublicat el 17 desembre 2015 per RAQUEL ROCA CARBONELL\nPROJECTE DE LA MÀGIA (VERMELLS)\nPublicat el 15 desembre 2015 per RAQUEL ROCA CARBONELL\nSenyores i senyors, petits i grans… Benvinguts a l’espectacle de màgia vermella!!!\nParaules màgiques inventades per ells; llibres que ens han fet despertar la curiositat, el neguit, l’expectació; mural fet 100% amb mans brillants; cançons plenes de màgia; pocions que ens han fet obrir més la boca que el nostre menjar preferit; robes que ens han fet invisible als ulls; espectacles en família; trucs compartits amb els liles…\nPassin i vegin…\nAtenció! Si visualitzeu tot el que hem fet heu d’estar ben a prop d’un bon mag no fos cas que la nostra màgia us captivés i no sabéssiu tornar a la realitat…\nBona feina vermells!! Que la màgia us acompanyi sempre!\nSESSIÓ DE PSICO AMB FAMÍLIES\nPublicat el 18 novembre 2015 per RAQUEL ROCA CARBONELL\nLa setmana passada vam començar amb molt bon peu! En primer lloc fèiem psico un dilluns… A més a més fèiem la sessió a la tarda… Però, el que més cal destacar és que vosaltres, famílies, ho vau compartir amb nosaltres, els vermells!!\nVa ser una tarda plena d’emocions on vam vivenciar la importància que té per ells fer psico i més compartint l’espai amb vosaltres.\nUs donem les gràcies per estar al nostre costat i gaudir de la manera que ho vau fer. Gràcies pares, gràcies mares, gràcies avi!


Com fer participar als nens de la festa fi de curs | Plus Arts\nCom fer participar als nens de la festa fi de curs\nLes festes fi de curs són una bona opció per a poder-les organitzar des de l’escola, amb l’ajuda dels mestres i també de l’organització de mares i pares: l’AMPA o AFA.\nMoltes vegades són els pares i mares dels AMPAS, o els propis mestres o directors de les escoles, els que organitzen i fan possible la festa fi de curs. Però, us imagineu poder fer partícips als nens i nenes de l’escola, que en realitat són els que gaudiran de la festa fi de curs en primera persona?\nPer a què els nens i nenes s’involucrin i puguin posar el seu granet de sorra en la festa fi de curs, serà necessari que els mestres puguin fer una bona planificació de les feines i tasques necessàries a realitzar. I que millor que poder-les vincular amb el currículum escolar, aprofitant que tot el treball i la preparació de la festa fi de curs pugui servir per estudiar i treballar els continguts que ens permeten en cada matèria, de manera que els nens i nenes a part de treballar amb emoció, puguin aprendre.\nEn definitiva, serà un conjunt d’activitats que els ajudarà a preparar la festa fi de curs, i a més, podran aprendre un munt de coses, que podran ser inclús avaluades pels mestres. Des de Plus Arts sempre pensem que quan hi ha emoció, hi ha aprenentatge.\nDes de l’àrea de visual i plàstica, els nens i nenes podran fabricar la decoració per a al festa fi de curs.\nTambé podran ser els creadors del cartell de la festa fi de curs, on hauran de detallar tota la informació necessària: lloc, horaris, i hauran de pensar un títol original i atractiu per a la festa. A més, podran elaborar des de l’àrea de llengua, una carta informativa per als pares i familiars.\nPodran treballar les matemàtiques, distribuint el pressupost per a totes les activitats necessàries de la festa: menjar, activitats infantils i familiars, inflables o jocs gegants, hauran de tenir en compte el cost de la impressió dels cartells, i altres gestos que suposin el poder fer la festa fi de curs.\nInclús allargan’t-ho, els més grans podran escriure una sol·licitud a la directora de l’escola per demanar quin cost tindrà el fet de poder obrir l’escola i el pati en cap de setmana, esperant així la seva contestació, i treballant aspectes i formes textuals i la redacció de sol·licituds, exposicions i cartes.\nTambé possiblement s’haurà de preparar una exposició informativa, en viu i en directe davant d’un públic interessat.\nEls nens i nenes són un potencial de creativitat que no s’ha de deixar perdre, i segur que sorprendran als adults amb les seves idees i jocs originals, que faran que la festa fi de curs sigui una festa única i molt especial.\nTambé podran pensar i dissenyar el menú de la festa, tenint en compte que sigui un menjar saludable i ideal per a nens i adults. Així com també podran treballar les al·lèrgies i intoleràncies que poden existir.\nEn definitiva, la festa fi de curs ens oferirà un treball intersdisicplinar que es podrà allargar tant com els mestres ho desitgin, y on els nens podran treballar en equip i de manera cooperativa per fer possible que la festa fi de curs es converteixi en una gran festa, esperada amb una il·lusió per part de tots els nens i nenes de l’escola.\nEls nens treballaran un tema proper, original i diferent, i ho faran amb il·lusió , ja que serà per la seva festa. Amés, lluitaran per un objectiu comú, de manera que els mestres únicament hauran d’encaminar i conduir l’experiència per a què de manera màgica es produeixi l’aprenentatge i sigui un projecte meravellós.


Alboraia millora les infraestructures del Polígon Camí a la Mar | Valencia Extra\nAlboraia millora les infraestructures del Polígon Camí a la Mar\nEl polígon industrial d’Alboraia està millorant el seu enllumenat a un més ecològic, entre altres actuacions, que tenen previstes la seua finalització aquest mes. Entre les actuacions previstes per a l’any 2019 a executar en el polígon industrial el primer objectiu que s’ha contemplat és la millora d’enllumenat públic, mitjançant mesures d’eficiència energètica o energies renovables: se substitueixen les lluminàries del polígon per tecnologia led (amb un número total de 219 punts de llum), amb un estalvi previst en consum d’energia elèctrica de 101.404 Kwh/any i de 39.040,54 Kg de CO2 equivalents (reducció del 65%). Les lluminàries anteriors eren la seua totalitat de 150 W. S’ha projectat la substitució de la lluminària completa actual per tipus viari led, respectant l’altura actual dels bàculs i adaptant la potència led al compliment del Reglament d’Eficiència Energètica, sobretot en relació amb la uniformitat per a cada classe d’enllumenat. Aquesta millora ha tingut una dotació de 115.313 € en total.\nEn segon lloc, es pretén la senyalització/identificació de carrers. S’ha realitzat la instal·lació de cartells tipus directori en l’entrada i eixida principal del polígon (al carrer Camí la Mar, en tractar-se del vial principal) amb la grafia de la ubicació de les empreses instal·lades en el polígon. D’altra banda, s’ha col·locat senyalització direccional de carrers sobre pal d’alumini, i sobre els pals calaixos tancats d’alumini retolats a doble cara mitjançant impressió digital, amb esmalt protector O.V. i antigrafiti. El cost total d’aquesta actuació ha sigut de 7.314.45 €.\nA més, també es pretén instal·lar la senyalització horitzontal i vertical de trànsit. S’han repintat els passos de zebra dels carrers principals del polígon, incloent senyalització segons normativa viària, fletxes d’adreces, línies de detenció, stops i cedisques el pas, línies de carril, etc. Quant a la senyalització vertical, s’ha substituït la senyalització vertical viària tipus STOP que presentava més deterioració, i la col·locació de senyals per als passos de zebra. El cost total en aquesta millora ha sigut de 9.801 €.\nFinalment, es contempla la millora en el subministrament d’aigua, bruta i potable i augment de cabal i pressió. S’ha procedit a la renovació de la xarxa d’aigua potable al carrer Manyans i Seders del polígon industrial, a causa de les fugides que presentava la xarxa. Les obres han tingut un cost de 57.656,50 €. També la millora viària del carrer Calderers. S’ha procedit a la reparació del paviment del carrer Calderers mitjançant el fresat de l’actual ferm i la seua substitució per nova capa. El cost d’aquesta actuació ha sigut de 170.003,05 €.\nL'empresa alboraiera Lolín Carrión dóna màscares a l'Ajuntament d'Alboraia


Inici: Accés al nou aplicatiu de seguiment tutorial, ENSE\nAccés al nou aplicatiu de seguiment tutorial, ENSE\nper JOSE ANTONIO NAVARRO BARRILADO *PROF ACT - dimecres, 30 setembre 2020, 15:01\nJa teniu disponible l'accés al nou aplicatiu de seguiment tutorial i comunicació amb el centre: ENSE\nTal i com se us va informar a la reunió d'inici de curs podeu consultar: els horaris de classe, les sortides i/o activitats, les incidències, absències, retards, notificacions, etc. del vostre fill/a.\nPer poder tenir accés cal seguir els següents passos:\nPer ordinador (i tauleta), entrar a la pàgina web: https://www.ense.cat/insmontgros amb el codi i clau d'accés que us facilitem.\nPer mòbil (i tauleta), baixar l'APP:\nPer Android al Play Store i cercar VPCMATIC\nPer iOS/Iphone al App Store i cercar ENSE\nUn cop instal·lat podeu entrar amb codi Centre/Escola insmontgros i codi i clau accés que us facilitem (us donem un accés diferent per cada fill/a). Aquestes claus seran definitives i us demanem que no les compartiu amb ningú.\nEn cas de pèrdua, poseu-vos en contacte amb el tutor/a per tornar-la a sol·licitar.


La imminència de la sentència del procés i les crides a la desobediència per part de l’independentisme posen en alerta el Govern de Pedro Sánchez que avisa que estarà preparat per actuar per garantir l'ordre a Catalunya.\nEl Govern Sánchez estudia tots els escenaris possibles. Amb el compte enrere per conèixer la sentència del procés ja activat, i davant la incògnita de quina serà la resposta de l'independentisme, que en els seus missatges aposta per la desobediència , el President en funcions contempla diferents opcions i parla per primera vegada d'aplicar la llei de Seguretat Nacional. Fa dies que la precampanya s'escalfa amb una possible aplicació del 155, però la llei de seguretat també ha entrat en escena. Permetria que el President Sánchez prengui el control dels mossos, no necessita ni el suport del Congrés. Seria un instrument més fàcil d'aplicar amb un Govern en funcions. El 155 en canvi, tot i que el Govern ho veu viable, genera discussió entre Constitucionalistes. El Govern de la Generalitat acusa als partits no independentistes de fer electoralisme amb Catalunya i per primera vegada la portaveu diu que no posaria la mà al foc pels set CDRS detinguts.\nveure més sobre "Vespre 24 - 02/10/2019" veure menys sobre "Vespre 24 - 02/10/2019"\n> Vespre 24 - 02/10/2019


Oposicions a pares: 2012\nEl dia que el van operar de fimosi, la meva mare li va portar aquest L.e.g.o (mercat) a l'hospital i de seguida vem veure que havia triumfat.\nVa estar-se molta estona muntant i desmuntant-ho tot, provant, encaixant, fent enfilar el gat i els ninotets a tot arreu...Un èxit!\nPel seu cumple, li van regalar un bagul amb peces i es va entusiasmar amb la finestra: podia fer cases pels ninotets!!\nEl tió li va cagar aquest dels números (se'm veu el "plumero"?) i pels Reis, m'han dit que la granja.\nNo sé si en quedarà saturat però em fa l'efecte que seguirà tornant del col·le i se n'anirà corrents a la seva estoreta per construir les seves cases (ara me n'adono que no n'he fet fotos....)\nI sinó, tant el seu pare com jo ja hi jugarem perquè ens encanten (mireu quins avions que fan!)\nPublicat per conxi a 3:19 p. m. 2 comentaris:\nEtiquetes de comentaris: construcció, joguines, jugar, lego\nAquest estiu vem comprar un armari P.a.x a I.KE.A (de moment, ben contents!) i vem aprofitar els cartrons per fer una ciutat i les nostres siluetes.\nAbans de llençar els cartrons definitivament -ocupen espai!!!!!-, vem treure'ls i tornar a jugar-hi una tarda amb el peque.\nVem pintar parts del cos, roba, complements...Una estona entretinguda i ben barateta!\nPD: Aprofito per comentar que les bambes de colors són aquestes -regal de ma mare- i que per molt maques que siguin ja estan pelades (tenen 3 mesos) i es deslliguen constantment (he vist que també les fan amb velcro!).\nPublicat per conxi a 1:19 p. m. Cap comentari:\nEtiquetes de comentaris: cartró, manualitats, reciclat, siluetes\nDesmuntant el Pare Noel\nUn altre dels detallets que ens va deixar la Iaiato va ser aquest Pare Noel per decorar les finestres.\nL'any passat li va fer gràcia al peque. Però aquest any encara més. No sé pas quants cops ja l'ha canviat de finestral.\nI m'encanta perquè sense que ell ho sàpiga, està treballant el concepte de la translació!!!\nPublicat per conxi a 5:25 p. m. Cap comentari:\nEtiquetes de comentaris: mates, pareNoel, vidres\nAvet de feltre\nVaig treure la idea de Pinterest (ves a saber on!) i em va semblar senzilla i xula.\nAixí que fa uns dies m'hi vaig posar i va ser més ràpid del què pensava.\nPrimer vaig fer les plantilles i vaig retallar els arbres (joc de dos), boles, regals, estrelles i lletres\nDesprés vaig enganxar el velcro i el vaig planxar (perquè no es desenganxés).\nPer últim vaig cosir el cordonet per penjar-lo (a mà) i cada avet amb la seva parella (a màquina).\nPer embolicar-los vaig estendre a la taula del menjador paper llis i vam estar pintant tots tres una estona amb tèmperes i pinzells: va quedar un estampat molt wapo!! I el peque s'ho va passar pipa!\nEls avets embolicadets els hem regalat a la iaia i a tres amiguets: hem triomfat!!\nPublicat per conxi a 5:20 p. m. 2 comentaris:\nEtiquetes de comentaris: feltre, manualitats, nadal, pintura, regal\nEl finde passat vem anar a buscar un tió (que cagués) a la muntanya. Perquè n'hi ha que van bé i n'hi ha que no, sabeu?\nEm va fer molta gràcia tots junts anar amb la meva família a buscar-lo (erem 6 i el peque). Vem pujar en dos cotxes i la feina va ser nostra: no trobavem cap tronc que fes patxoca ( La moraleja del cas va ser que l'any que ve primer prepararem el terreny i després l'anirem a buscar - CaminemPlegats ho va fer molt bé!)\nAl final, ens vem topar amb una soca prou maca. Vem provar a veure si cagava o no i va resultar que sí!! Va cagar llàpis de xocolata!! Així que cap a casa.\nI ara el tenim ben abrigadet. Li posem mandarines i se les menja! I llavors anem a mullar el pal i piquem cantant la cançó (lo de mullar el pal ho té claríssim). I ha cagat monedes de xocolata i plastilina!\nA veure el 24 què fa. Em sembla que tindrà cagarrines!\nPublicat per conxi a 4:09 p. m. 2 comentaris:\nEtiquetes de comentaris: família, muntanya, nadal, regal, tió\nVa tocar la revisió dels 3 anys.\nEl pediatra és tot un senyoràs, bon metge però millor que no li vinguis amb tonteries que t'engega ràpid. Quan ha passat alguna cosa (eccema a la pell raro, augment de pes estancat,...) l'ha solucionat amb rapidesa, trucant a l'especialista que tocava i fent-nos fer les proves que calguessin.\nAixí que hi confio.\nEl resum de la visita és que de talla va bé (92,5cm) però de pes és un "peso pluma" (encara no arribem als 12 Kg, farem una festa el dia que sí que els pesi!). "Tens un nen Alto y Delgado!" i em tranquilitza que si hi haguès un problema de creixement doncs no s'estiraria. D'aquí a mig any el vol tornar a veure per fer-li seguiment.\nJo estic convençuda que ara té més gana! Però deu gastar molta més energia al col·le i no en té per fabricar "chichas"...\nAixò em convindria a mi, no a ell!!!\nPublicat per conxi a 9:44 a. m. 6 comentaris:\nEtiquetes de comentaris: pediatre, pes, revisió, talla\nPer aquest aniversari vaig fer una samarreta del 5 segons pel peque i pel meu fillol.\nJugant amb el guant, vaig fer un 3 i un 2 segons els anys que feia cadascú.\nVaig trigar més en dibuixar i retallar que en cosir-ho tot!\nLa simplicitat dels elements del Mic és una de les coses que més m'agraden.\nI la voilà, aquí teniu la samarreta!\nCom m'ha recordat el peque, només em queda per fer-li la mosca, i hi estic rumiant...\nAquí us poso els altres dos personatges que ja li he cosit.\nEl del Mic és el post més llegit de tots els que he publicat!!!\n(Espero que no em denunciïn per plagi...)\nPublicat per conxi a 5:58 p. m. 5 comentaris:\nEtiquetes de comentaris: manualitats, mic, regal, samarreta\nPublicat per conxi a 2:32 p. m. 6 comentaris:\nAquest és el primer any que recollim de les nostres oliveres de la terrassa.\nEns ha fet molta il·lusió! En tindrem per una amanideta!!\nPublicat per conxi a 10:09 p. m. 1 comentari:\nEtiquetes de comentaris: olives, plantes, terrassa\nGegants, súpers i la fada Menta\nPassen les setmanes a velocitat supersónica. Vivim experiències i no les escric (em fa ràbia no fer-ho!).\nA hores d'ara queda una mica lluny parlar d'aquesta petita fira i dels 5 parells de gegants que van impressionar al peque. No sé si serà casualitat (o té a veure que el meu poble va ser arribar a ser ciutat gegantera!) però des de la guarde que treballen molt amb gegants: els gegants de les estacions, la geganta Marcelina, el gegant de guix...Així que el tenim molt sensibilitzat i quan en veu un no vol pas marxar. Ara, anar a tocar-los és una altra cosa...\nTambé queda lluny la festa dels súpers. A la meva sogra li feia molta il·lusió portar-lo. Així que els vem descarregar a Montjuïc i nosaltres vem fer de nòvios. Jo no em trobava molt bé però igualment va vaig gaudir molt del dinar en aquest restaurant de la zona (després per internet he vist que té fama de ser el "millor couscous de tota Barcelona", quina xamba!). També vem visitar "Las Arenas" i no sé, potser m'estic fent gran però ja no m'agraden tant els centres comercials, massa gent.\nAhir divendres vem anar a l'hora del conte de la Biblioteca. Era la primera vegada. En arribar i veure tanta gent em va agafar de les cames i em va dir "Marxem!!!". "Tranquil, jo em quedo amb tu!". I sí sí, ens vem asseure al terra -ell enganxat a mi- i vem escoltar els dos contes de la fada Menta. Va ser un bon descobriment! Treballen l'educació emocional i hi ha tota una col·lecció de diferents temes.\nVem passar tota l'hora atents (jo també!) i tot i que no va participar en els balls que proposava la narradora, ell picava de mans i ballava -des de la meva falda.\nAvui estava al sofà i em diu "Mama! Fa olor de menta!!" perquè és així com saps que la fada és ben aprop!! Qué mono!!\nAle, ja he resumit tres episodis recents. A veure si amb l'hora extra de demà (horari d'hivern...) tinc temps d'escriure una mica més.\nPublicat per conxi a 8:49 p. m. 3 comentaris:\nEtiquetes de comentaris: biblio, conte, festa, fira, gegants, nòvios, restaurant\nFa molta gràcia quan el peque ens comença a cantar cançons noves del col·le.\nL'any passat a la guarde ens passaven les lletres. Aquest any no, així que de vegades no entenem alguna paraula...Cap problema, repetim el que diu i a cantar!\nDiumenge, a casa els sogres, vem trobar la cançó dels dies de la setmana.\nUs aviso: se't fica al cervell i llavors estàs tot el dia taralejant-la.\nPerò és ben alegre i abans de pensar en segons què!\nLa cantant és la Dàmaris Gelabert i té una veu tan dolça! També canten "Bon dia" (amb coreo i tot).\nLi encarregat al padrí de la criatura que li regali un CD pel cumple.\nPublicat per conxi a 10:34 a. m. 4 comentaris:\nGarlandes de Kirigami\nHi ha uns paquets de manualitats de la marca D.j.e.c.o. que m'encanten.\nQuan els veig m'estic quatre hores mirant-me'ls i remirant-los. Només un cop vaig comprar el kit de kirigami. No té cap secret: és un conjunt de papers de colors amb les figures impreses i instruccions de per on has de doblegar i per on retallar. M'ho vaig passar pipa retallant! En acabat et donen idees de com encadenar les formes per fer les garlandes. I així les vaig penjar.\nM'agrada molt com queda! Us ho recomano!\nPublicat per conxi a 11:48 a. m. 2 comentaris:\nDilluns van operar de fimosi al peque. Ara fa 24 hores que som a casa i no m'esperava pas que estigues tan panxo: cantant i jugant pel menjador, content de la vida!\nNo vaig anar a treballar. Quan ens vem despertar em va demanar d'anar al col·le. "Carinyet, avui t'arreglen la pixurrina!". Havia d'estar en dejú a partir de les 10 i ni aigua a partir de les 13. Com que és tan frugal no va haver-hi cap problema amb el tema: vem fer passar el matí plàcidament, vem sortir als gronxadors al migdia, el vem banyar mentre feia el dinar i va mirar el Mic mentre nosaltres menjavem a la cuina.\nA les 14 ingressavem i de camí se'ns va adormir. Va estar una horeta clapant al llit de la clínica, nosaltres esperant a que passés l'estona. A les 17:15 ens van dir de baixar a quiròfan. Era dia de fimosis i hi havia un nen berrejant com un desesperat. El peque estava tranquil, bem abraçat a mi. El vaig entregar (dissimulant la meva inquietud) a un infermer simpàtic, la seva cara era de no saber què passava però confiat, ens deia adeu.\nSe'ns va fer llarga l'espera a l'habitació. Finalment van trucar a les 17:45 perquè baixessim, que ja estava operat. En arribar, ell ens mirava desde la camilla, somnolent. Li van dibuixar un globus vermell i al cap d'un ratet ens van deixar pujar.\nFins les 19 va estar una mica neguitós: es volia treure la via, volia prendre's un suc, ara a la falda de la mama, ara grinyolant... Amb l'arribada del sopar vem aconseguir que fes pipi i el va fer tranquil·lament, sense mostres de dolor. La infermera ens va ensenyar què s'havia de fer després de cada cop que orinés: baixar la pell del glande, posar-hi un gel urològic i tornar a pujar-li la pelleta.\nL'anècdota del moment va ser que al meu home (que és aprehensiu per coses d'aquestes) li va fer angúnia i es va refugiar al WC per no caure tot llarg a terra. La infermera el va veure quan sortia i va cridar a dues infermeres més, que el van estirar al llit de l'acompanyant. El meu home estava tan blanc com avergonyit! Mentrestant, el peque content com un gínjol, devorava la sopa i les salsitxes amb patates...\nLa nostra intenció era passar la nit allà però al nen se'l veia tan normal, sense cap patiment quan li curava la ferida, que decidim marxar cap a casa. Si té dolor li podem donar Dalsy.\nPerò no ha calgut: ha descansat molt bé. Algun cop ha grinyolat però sembla que pel somni.\nDurant tot el dia d'avui ha seguit fent pipi sense problemes i només s'exclama quan el curo, cada cop menys. Només s'ha fet mal un cop baixant d'una cadira, fent cara de dolor, queixant-se i tocant-se l'entrecuix. Però hores després ha pujat a la moto sense adonar-se'n.\nEl què em deixa més tranquil·la és que està de bon humor: tot el dia corrent i cantant, xerrant pels descosits. Creo els dits perquè em sembla que ha passat el pitjor d'aquest capítol i resulta que ja està circum cidit i que sa mare ha patit més que no pas ell!!\nPublicat per conxi a 10:12 p. m. 5 comentaris:\nEtiquetes de comentaris: anècdota, clínica, fimosi, operació\nPel tió ens van regalar un impermeable (del Mickey), les botes d'aigua (del Barça) i un paraigua (del nan"gruñón"). Fins ahir que no els vem poder estrenar com Déu mana: per fi va ploure amb ganes!\nNo sé si s'ho va passar més bé el peque o la seva mare (també estrenant botes vermelles del Decat lhon!!). Feia taaaaaant que no xafava bassals!!!\nPublicat per conxi a 7:44 a. m. 4 comentaris:\nEtiquetes de comentaris: aigua, experimentant, pluja\nAquest estiu hem fet moltes cosetes amb el peque. Com diu la meva veïna, teniem temps lliure i un nen tranquil·let que ens deixava fer.\nVolia fer-li una ciutat de feltre que havia vist en aquest post de l'Inma de Paramipequeconamor. Fins i tot vaig comprar feltre per començar a treballar-hi i vaig dibuixar un parell de croquis...però al final la mandra em va vèncer.\nAmb els cartrons d'embalatge d'un armari PAX d'Ikea vam improvitzar una cosa semblant. I el meu home va redescobrir les seves dots -amagades- de dibuixant!\nEl cartró (doblegat) encara ronda per casa. Quan ens peta, el despleguem i seguim dibuixant. El peque no és que hi jugui molt però una mica sí que s'hi entreten: tot just ara comencem a fer joc simbòlic. (Però la veritat és que ell prefereix mil vegades més jugar a embolicar-se amb una estoreta de de ioga: "Mira mama sóc un macarró". Què hi farem!).\nPublicat per conxi a 3:57 p. m. 1 comentari:\nEtiquetes de comentaris: cartró, estiu, manualitats, pequeactivitats\nPublicat per conxi a 3:57 p. m. 5 comentaris:\nPublicat per conxi a 6:50 p. m. 5 comentaris:\nPublicat per conxi a 4:25 p. m. 5 comentaris:\nJa fa 5 dies que el peque va a l'escola i la cosa ha anat així.\nEl primer dia van partir l'entrada del grup a classe i ens va tocar a les 9:30. El va portar el meu home i es veu que allò era un festival de plors. Li va dir a la mestra "Em quedo 5 minuts?" i ella li va contestar "Sí, si us plau!!!". Per sort el peque estava tranquil i es dedicava a consolar a la seva amigueta que plorava com una magdalena.\nAquella tarda vem anar al pediatra (així que no el vem portar).\nDijous el vaig portar jo (tinc festa). Pensava que continuava l'entrada esglaonada, però no, arribem a les 9:30 (bueno, potser eren i 35) i em trobo tots els nens asseguts, atents. Un em diu "Estem esperant una sorpresa!". Jo empasso saliva i li dic a la profe "Em pensava que era a les 9:30...". Assec al peque a la primera cadira lliure que trobo, li faig un petó i surto pitant d'allà. Reconec que sóc una mica impuntual però m'he proposat a mi mateixa no fer tard amb el peque...Espero que això no ho recordin!\nAquell mateix dia el vaig a buscar i en arribar a casa el peque em diu: "Vull dormir mama!". I sense dinar ni res, va fer una migdiada de 2 hores. I a les 15 va dinar. (Porta uns dies jalant com un lladre! Toco fusta!)\nDivendres i dilluns el porta ma mare i el va a buscar el meu pare. Quan arribo a les 14:15 ja estava al llit però dinat\nEm preocupava això de faltar a les tardes.\nLa meva veïna que es mestra m'ha dit que potser estic quedant una mica malament i que quan faci 6è en alguna reunió es comentarà "Doncs aquests pares no el portaven a les tardes!".\nDesprés, una amiga meva em pregunta "Que no portes el nen a les tardes?" "Es que em demana per dormir!" "El meu també però el fem jugar i li portem!".\nAvui li he explicat a la mestra i m'ha deixat tranquil·la. Diu que millor que no el forcem a anar, que millor que es quedi a casa que portar-lo de mala gaita.\nJo penso que encara és petit (no té ni els 3 anys) i que tampoc es perd gran cosa ja que a les tardes surten al pati a jugar (que és important però que no li quedarà cap experiència o treball endarrerit).\nAixí que de moment, ell mana: quan no faci migdiada ja el portarem, això segur!\nPublicat per conxi a 11:28 a. m. 4 comentaris:\nEtiquetes de comentaris: escola, migdiada, P3\nPublicat per conxi a 6:15 p. m. 4 comentaris:\nPublicat per conxi a 5:05 p. m. 3 comentaris:\nVolia acabar de parlar sobre el tema.\nAl post anterior només feia una setmana que haviem començat sense bolquer, el nen es pixava a sobre quan ens descuidavem. Recordo que la fruitera em va dir "tres setmanetes i ja estarà". Doncs no van arribar que el peque ja control·lava sel·lectivament.\nPerò -encara ara- si estem a casa, no acostuma a demanar per anar al Wc. Si li demanes tu "Tens pipi?", gairebé sempre contesta que no, i si diu que sí, ja podem fer un esprint olímpic pel passadís cap al lavabo perquè deu estar ben apurat.\nVem pensar de no dir-li res, a veure què passava. Doncs estava jo a la cuina i sento aigua com baixa, com si hi haguès una gotera/font/aixeta...trec el cap i el veig tot quietó al passadís que estava fent-s'ho a sobre: quin bassal va deixar! I és que té un dipòsit!!\nSi et pregunta "Quina hora és?" llavors també és senyal que s'està fent pipi. Això va ser idea de la meva germana. Durant els primers dies sense bolquer, quan el posavem tot sovint a l'orinal hi havia cops que no volia asseure's i ma germana se'n va empescar el truc d'ensenyar-li el rellotge i negociar amb ell "Quan l'agulla estigui a les X vindrem i farem un pipi" i llavors acceptava.\nEn canvi si tenim convidats o som fora de casa...aleshores si que està al tanto del tema, t'ho demana i a vegades creiem que és per cridar l'atenció o veure el lavabo perquè hi anem i li surten dues gotetes i mitja i diu "Ja està!". Ara pensp que de vacances no se li va escapar ni un sol cop...\nLa darrera anècdota escatolòdica va ser ahir mateix. Vam anar al parc i tot d'un plegat el veiem fent saltironets "Tinc caca!". Correm a sota un pi i fa la gran pixarada per després expulsar un "trullo com un puño" -que diria un amic nostre-. Tal com estava posat, es va mullar els calçotets i pantalons (i la mà del meu home que el sostenia a l'aire). "Tens més caca?" "Nooooo".\nEn el temps que el seu pare va anar a buscar la muda de recanvi, em ve i em torna a dir " Tinc caca!". Alsaquí! Mateix procediment i un altre "chicharro" de dimensions considerables. Com el dia anterior no havia fet caca...tot va sortir de cop! I per sort encara no l'haviem canviat de roba perquè ens vem tornar a mullar...\nPublicat per conxi a 12:04 p. m. 2 comentaris:\nEtiquetes de comentaris: anècdota, bolquers, caca, pipi\n...vaig sumar-ne un.\nI amb els meus dos homenets al costat, fent la migdiada, vaig escriure aquest verset: (-AVIS per navegants- mai he estat una gran poeta)\nJa són 35. Tota una vida...\nEncara no em pesen, encara tinc molt per viure!\nVindran tristeses, buscaré alegries.\nPrometo riure ben fort, intentar patir menys.\nCuidar-me i cuidar-los a ells.\nAprendre sempre, saber una mica més.\nAprofitar el moment, aprofitar-lo bé.\nPublicat per conxi a 3:25 p. m. 2 comentaris:\nEtiquetes de comentaris: cumple, vers\nHi haviem estat fa uns anys, acabem de tornar i sé que hi tornarem:M'encanta l'Empordà!!!\nPrimer de tot, recomanar la casa rural Ca la Paquita. Senzilla, neta i confortable. Amb una petita nevera per guardar els iogurts i la fruita del berenar. A 15 minuts de les platges de Pals, Begur i l'Estartit. I els seus propietaris molt propers, disposats sempre a ajudar-te.\nAl final ja m'havia acostumat a la nostra rutina. Esmorzar d'hora, "a quina platja anem avui?", tornem, dutxa i "dinem aquí al costat?", migdiada, berenar i "poble o platja?", sopar i a dormir, que la platja cansa!\nI el peque encantat: ha jugat amb la sorra, menjat i dormit molt i se li ha curat la tos seca nocturna que arrossegàvem (l'aire de mar fa miracles!). També encara em meravello de que haguem pogut anar amb ell a tot arreu (botigues de ceràmica incloses!). És un solet...!\nPenjo algunes fotos per il·lustrar la crònica.\nLa casa rural, amb el castell de Torruella al fons.\nAiguablava, fent honor al seu nom.\nPeratallada, poblet medieval.\nDalt del castell de Begur.\nPublicat per conxi a 10:27 a. m. 2 comentaris:\nEtiquetes de comentaris: Empordà, fotos, vacances\nAquests dies hem vist...\ni "lo riu", sempre present.\nDemà, segona tongada de vacances. Aquest cop, a l'Empordà.\nEns llegim a la tornada!\nPublicat per conxi a 12:51 p. m. 4 comentaris:\nEtiquetes de comentaris: Ebre, fotos, vacances


Kings Hotel Kingscross Londres Regne Unit - Ofertes d'hotels amb els MILLORS DESCOMPTES EN LÍNIA\n36-37 Argyle Square, Kings Cross St. Pancras, Londres, Regne Unit, WC1H 8AL - Veure al mapa\nHabitació Doble Estàndard amb Bany Privat (Standard Double Ensuite Room)\nPuntuació 5,4 (1030 comentaris)\nMés informació sobre Kings Hotel Kingscross\nEl Kings Hotel Kingscross està situat a 4 minuts a peu de l'estació de King's Cross St. Pancras. L'establiment ofereix WiFi gratuïta i aparcament de pagament. El bed and breakfast està ubicat en una casa adossada victoriana. Les habitacions tenen bany compartit o dutxa integrada, TV i armari. L'establiment serveix un esmorzar continental, amb te, cafè, suc de taronja, torrades i cereals. L'establiment es troba a 8 minuts a peu de la British Library, a 10 minuts amb transport públic de Regent's Park i a 20 minuts del palau de Buckingham. Per l'estació de tren internacional de St Pancras de Londres passen els trens que connecten amb l'aeroport de Gatwick.\nComentaris de Booking.com (1030)Comentaris d'Agoda (7)


Edició a cura de Gloria Bordons\nEl present volum agrupa nou peces de les modalitats esceniques amb que Joan Brossa construia l'altre peu del teatre catala. D'aquestes nou, només dues se cenyeixen a una sola especialitat (titelles): les altres set combinen aleatoriament circ, music-hall, il.lusionisme, dansa, fregolisme, commedia dell'arte, ombres xineses... Brossa hi traspassa i retraspassa constantment les fronteres entre les arts i els generes, una opció de dramatúrgia plural que va defensar amb coherencia i fermesa en tota la poesia escenica, des del primer guió (El cop desert, 1944, publicat ara per primer cop) fins a l'últim que li coneixem (Poemancia, 1996). Al llarg de tots aquests anys va mantenir la primigenia intencionalitat dramatica i va concebre l'escena com a espai metaforic de la vida.\nEl 1944 va escriure El gran Fracaroli demanant al protagonista un conjunt d'habilitats que només hauria pogut acomplir Leopoldo Fregoli. L'obra encara no s'ha dut mai a escena, pero quan, molts anys més tard, Brossa va coneixer el transformista Arturo Brachetti, va comprendre que no s'havia equivocat. Com tampoc no es va equivocar escrivint per a Jesús Julve 'Hausson' les tres peces publicades en aquest volum: i el més prolix dels nostres dramaturgs han fressat camins per a l'il.lusionisme contemporani.\nCirc i pallassos adopten dimensions noves i insospitades en la poesia escenica brossiana. El poeta sintonitzava amb el circ en allo essencial: la veritat nua i poderosa d'un espectacle . La seva connexió emotiva i conceptual amb les arts de la pista és d'una logica inqüestionable i d'uns resultats tothora sorprenents. Basta llegir els guions de Quiriquibú i Pantomima 94 publicats en aquest volum.


L'Alt Pirineu i Aran és la regió catalana amb una velocitat de contagi més alta\nEn pocs dies l'Rt ha superat la barrera de l'1, de manera que el virus torna a estar en expansió\n3 min. Vielha e Mijaran 09/11/2020 10:48\nL'Alt Pirineu i Aran és ara mateix la regió sanitària catalana amb una velocitat de contagi del covid-19 més alta. Feia uns dies que les cinc comarques de l'Alt Pirineu així com l'Aran havien aconseguit, en conjunt, situar aquesta taxa de contagi (Rt) per sota d'1 i mantenir-la així de forma més o menys estable. Recordem que si aquesta taxa es manté per sota d'1 vol dir que el virus retrocedeix, mentre que si està per sobre, avança, ja que cada malalt de covid-19 contagia a més d'una persona.\nA l' Alt Urgell també hi ha pujat l'Rt les últimes hores i si dissabte encara estava per sota d'1 (0,86) aquest dilluns ja ha superat aquesta barrera i se situa en 1,23. El risc també ha pujat, passant de 543 a 710. Ara mateix, al Sant Hospital hi ha 15 persones ingressades per covid-19.\nEl risc torna a superar els mil punts a Cerdanya\nQuarta defunció arran del brot a la Llar de Sant Josep de la Seu\n'COVID', 'desconfinamiento' i 'cuarentenar', novetats del diccionari de la llengua espanyola


La Marathon Cup 2018 ja té els seus quatre escenaris | Federació Catalana de Ciclisme\nLa Marathon Cup 2018 ja té els seus quatre escenaris\nPrepara't per un terreny ràpid i de bon rodar a la seva primera part, ideal per a que cada biker busqui el seu lloc al grup de participants. Amb la prova estirada, serà el moment d'endinsar-se en terreny més pedregós i revirat, on sentir el contacte amb els boscos d'aquesta zona ideal pel mountain bike.\nEl recorregut proposat et servirà per conèixer els terrenys típics d'aquesta zona. Des de pistes ràpides, on rodar a alta velocitat entre camps, als ja famosos senders rodejats de bosc que han convertit aquesta regió en un punt de parada obligatori pels bikers any rere any. Un continu pujar i baixar que resumeix l'orografia de la zona, abrupta però sense grans ascensions ni descensos. Tampoc falten alguns corriols de pedra, on, en la seva majoria podràs gaudir de camins llisos i totalment pensats pel BTT.\nMarathon Cup de Girona, la regió dels corriols


No es recupera el dret civil valencià per mandra o per falta de lideratge - Associació de Juristes Valencians\nInici / blog noticias / No es recupera el dret civil valencià per mandra o per falta de lideratge\n(Notìcia a wilaweb 05/02/2021)\n02/02/2021. JOSE RAMON CHIRIVELLA, advocat i president de l'AJV, Associació de Juristes Valencians.\nFOTO: ©PRATS i CAMPS. (pratsicamps@gmail.com )\nAvui fa exactament un any que les Corts Valencianes van aprovar amb una majoria molt àmplia (els vots dels grups del Botànic i els del Partit Popular), d’enviar al congrés espanyol una proposta de resolució per a modificar la constitució. L’objectiu és incloure-hi la possibilitat de recuperar el dret civil valencià. Uns quants dies més tard, la mesa del congrés va admetre la proposta a tràmit. Després va començar la pandèmia i la demanda històrica valenciana restà colgada davall uns altres papers sempre més urgents i vitals a ulls de Madrid.\nTant les Corts com el Consell intenten ara moure’n la tramitació. De manera tímida. L’estiu passat es van nomenar els tres diputats que aniran a Madrid a defensar la proposta i fa pocs dies el vice-president segon, Rubén Martínez Dalmau, es va comprometre a accelerar el procés.\nEl dret civil valencià va ser vigent entre l’any 2006, quan es va aprovar la reforma de l’estatut d’autonomia, i el 2016, quan el Tribunal Constitucional va tombar aquesta possibilitat. Catalunya, les Illes Balears, l’Aragó o Navarra són territoris amb dret civil propi.\nParlem amb Josep Ramon Chirivella, president de l’Associació de Juristes Valencians, sobre què és el dret civil valencià, què representa que el Constitucional en tombàs l’aplicació i per què no s’accelera la modificació tècnica de la constitució espanyola.\n—Ara fa un any que les Corts van entrar la proposta de resolució, però a Madrid no ens fan cas.\n—Abans de res, vull deixar constància que és una qüestió històrica que les Corts Valencianes hagen formulat un autèntic acte legislatiu, és a dir, una proposició de reforma constitucional. És una iniciativa molt infreqüent. Només s’havia fet tres voltes abans.\n—Però de moment, s’ha quedat en no res.\n—La proposta valenciana ha quedat endarrerida perquè no s’han fet mai reformes constitucionals nascudes d’una iniciativa popular. La pandèmia també és un factor. En qualsevol cas, nosaltres demanem que s’aprove enguany, perquè té un gran suport polític, però també social. Darrere aquesta iniciativa de reclamar el dret civil valencià hi ha moltes institucions, associacions, col·lectius i, sobretot, la mateixa legitimitat que quan els valencians vam demanar l’accés a l’autonomia pel 151, perquè l’any 1981 el van demanar 512 ajuntaments i ara n’hi ha 509. Si no s’admet aquesta reforma, serà per falta de responsabilitat, de lleialtat institucional per part dels òrgans de l’estat i sobretot demostraria la feblesa del Consell.\n—Potser hauríem d’haver començat l’entrevista definint què és el dret civil valencià.\n—És el dret de les persones. El dret que regula moltes relacions jurídiques habituals com ara la forma de col·laborar en el matrimoni, siga en guanys o en separació de béns. És el que regula actes tan importants com la possibilitat de testar o la forma de la successió, la manera de transmetre els nostres béns als nostres hereus. Són un conjunt d’actes que al final són d’un àmbit molt personal. Això és el que el diferencia del dret públic, el dret administratiu. El dret civil deixa molt més oberta l’autonomia de la voluntat, la possibilitat de negociar.\n—En què es diferencia el dret civil valencià del dret civil espanyol?\n—L’origen de la qüestió és que els valencians teníem un estat propi configurat pel rei Jaume I. El decret de Nova Planta va arrasar tota la nostra especialitat jurídica el 1707. En canvi, els aragonesos, els catalans, els illencs, els bascos i els navarresos van mantenir la regulació del dret civil. Per això, ara mateix, encara que molta gent a l’estat espanyol es pense que tot es regula pel codi civil, hi ha quinze milions de ciutadans de l’estat que tenen una regulació parcialment diferent. Cada cas és diferent. Per exemple, catalans i aragonesos tenen una regulació molt completa. Els valencians, l’únic que tenim és la llei de contractació agrària, que és de l’any 2013. Així i tot, perviuen la llei de custòdia compartida, la llei de règim econòmic matrimonial i la llei d’unions de fet. És a dir, quan es va aprovar l’estatut, les Corts van legislar a l’empara del dret civil que s’hi recollia. Per tant, les persones que van establir relacions jurídiques dins aquell període, fins que el tribunal constitucional el va tombar el 2016, les mantenen per tota la vida. A la pràctica, el nostre dret civil és temporalment limitat a eixe període, però és un dret viu perquè, per exemple, si una parella es va casar en aquells anys i no digueren el contrari, tenen el règim jurídic valencià. Les custòdies compartides es mantenen fins a la majoria d’edat dels fills…\n—No poder regular aquestes relacions o unes altres resta sobirania als valencians?\n—Té una gran càrrega política regular o no la custòdia compartida i de quina manera es fa. O poder establir el règim de separació de béns en un matrimoni. Hi ha molta ideologia darrere. Però també podria ser útil per a regular correctament les unions de fet. Hi ha una evident desprotecció per a les persones que formen part d’una unitat familiar constituïda d’aquesta manera, perquè no tens cap dret. Si tinguérem la competència i es regulara, seria possible de fer ús de l’habitatge de la teua parella de fet, si falta, durant una temporada, per exemple, cosa que es coneix com a any de plor. També es podrien regular les herències d’una manera més beneficiosa, per exemple en el cas de les empreses familiars. Ara les herències són limitades pel que es coneix com ‘la llegítima’, però es podria fer d’una altra manera per a assegurar la pervivència del negoci.\n—Això ho recollia l’estatut reformat del 2006 i el Tribunal Constitucional ho va tombar el 2016. Per què?\n—L’origen està en la redacció de l’article 149.1.8 de la constitució, que estableix la possibilitat de la pervivència dels drets forals dels territoris “on existien”, diu textualment. Els redactors de l’estatut ho van interpretar com “on existien històricament”, però el Constitucional ho vinculava a l’existència de compilacions forals.\n—Les compilacions forals van ser una creació jurídica del franquisme perquè determinats sectors donaren suport al règim. I eixes fórmules va tenir un encaix en el codi civil quan es va reformar l’any 1974. Però no es van fer compilacions dels furs valencians; per tant, el Constitucional interpreta que “no existien”.\n—Ara es demana una reforma de la constitució espanyola perquè, encara que els furs no s’hagen compilat, s’entenga que històricament sí que existien?\n—Més que una reforma, és una modificació tècnica de la constitució. I sí. L’objectiu és fer realitat allò que diu l’estatut. Històricament els valencians ho han demanat. Els republicans, els carlistes… És una qüestió que no és d’ara, sinó que es remunta al moment històric de l’abolició dels furs. I convé recordar que, a banda de les Corts, que van elevar la proposició al congrés, també hi ha la societat civil darrere. Des de la Fundació Nexe a tots els sindicats, l’ateneu, el col·legi de registradors… I també és representada territorialment.\n—Aquesta modificació tècnica de la constitució no implicaria la dissolució de les corts, noves eleccions, referèndum…?\n—El procediment previst és que la proposta s’admeta a tràmit, i això ja s’ha fet. Ara falta que la junta de portaveus fixe la discussió parlamentària. La reforma s’ha d’aprovar per majoria de les tres cinquenes parts del congrés i del senat. I aquests vots estarien assegurats només amb el PP, PSOE i Podem. L’únic risc que hi ha és que el mateix article que regula aquesta modificació diu que, una volta aprovat per les cambres, s’hauria de fer un referèndum facultatiu si ho demana una desena part dels diputats o senadors. Seria un problema si Vox ho demanara.\n—I així, com és que no tira endavant? Potser hi ha la por que siga interpretat en clau nacionalista?\n—Nosaltres fem gala d’independència política i portem la bandera de la societat civil perquè s’accepte a Madrid. No es pot considerar una petició nacionalista perquè a la pràctica, a l’estat espanyol hi ha sis pobles que tenen el seu propi dret civil. El reclamen PSOE, PP, Compromís…\n—Permeteu-me que hi insistesca. No es fa aquesta modificació per no encetar allò que s’anomena el “meló de la constitució”?\n—No. Pense que, senzillament, és per mandra. En aquest moment hi ha molt de frontisme, i hi ha qüestions que no té sentit que no es resolguen. Som un cas excepcional dins el dret comparat europeu. A tot Europa es fan modificacions importants o més menudes de la constitució, i es fan amb una certa freqüència. Mentre és vigent, la constitució s’ha de poder adaptar al moment. L’origen dels valencians com a poble té com a carta de naixement l’atorgament dels furs i la creació del Regne de València, que era un estat diferent del dels aragonesos i els catalans. Eixa és la qüestió de fons. No és una qüestió d’encetar cap meló.\n—Penseu que el Consell fa prou força davant Madrid per a revertir això?\n—A la pràctica, des del 2016 sí que hem tingut una gran pèrdua en l’autogovern. I ningú no ha fet res. Necessitem que el Consell accelere la qüestió, que la pose a l’agenda. El president Puig va enviar una carta a Rajoy abans que isquera la sentència demanant-li que retirara els recursos. No sabem ara si Pedro Sánchez és conscient de la situació. Políticament és una de les úniques coses en què hi ha unanimitat, i crec que falta empenta institucional del Consell i també del PP per a ser coherents a Madrid amb allò que van votar a les Corts. Probablement per als polítics no és còmode fer aquestes exigències als seus caps de Madrid, però per dignitat i per defensar l’autogovern és molt important. És confirmar allò que diu l’estatut. No es demana res més. No és cap iniciativa independentista, aquesta.\nNotìcia completa a:


De viatge i guapíssima! - Boda, Bodas Catalunya :: GuiaNupcial\n/ Bellesa / De viatge i guapíssima!\nDe viatge i guapíssima!\nDesprés d’hores d’espera a l’aeroport, d’un trajecte més o menys pesat, o d’un viatge en tren o per carretera amb el clar objectiu d’arribar com més aviat millor a la nostra destinació, la nostra pell acostuma a deixar entreveure els efectes de les hores de viatge. Sigues previnguda i guarda en el teu necesser de viatge uns quants cosmètics clau i segueix els següents consells que t’ajudaran a començar les teves vacances com una rosa…\nPer arribar radiant al teu destí, el millor és començar a cuidar-te ja durant el viatge, així després no hauràs de malgastar ni un minut per “recomposar-te”. Els quatre punts fonamentals als quals has de prestar atenció durant el viatge és la hidratació i protecció del teu rostre, el descans dels teus ulls, el confort de les teves cames i la hidratació de les teves mans i braços.\nHidratació i protecció de la pell de la cara\nTant si viatges en avió, en tren o en cotxe, normalment la teva pell es resseca per l’acció de l’aire condicionat o dels canvis de pressurització en el cas dels avions. Per compensar-ho et recomanem que prenguis les següents precaucions:\n1.- és millor que no et maquillis, sobretot si el viatge és llarg i has d’anar hidratant la cara freqüentment.\n2.- polvoritza el teu rostre sovint amb aigua termal, que refresca i rehidrata la pell. Si ho desitges i no vas maquillada, pots utilitzar hidratant facial.\n3.- si viatges en cotxe o en tren, recorda utilitzar una hidratant amb protecció solar, ja que la teva pell està exposada als raigs solars que es filtren per les finestretes.\n4.- abans d’arribar, neteja ràpidament la cara amb una tovalloleta desmaquillant, hidràtala i procedeix a un ràpid maquillatge amb un toc de pols de sol, màscara de pestanyes i gloss als llavis.\nDescans dels teus ulls\n1.- si portes lents de contacte substitueix-les per ulleres, però si el viatge és curt, aplica’t llàgrimes artificials.\n2.- possiblement arribaràs amb els ulls inflats per la retenció de líquids, i amb rastres de cansament. Per arribar amb una mirada radiant, vint minuts abans d’arribar aplica’t pegats relaxants per als ulls.\n3.- unes gotes de llàgrima o col·liri donaran als teus ulls una brillantor especial, molt adequat a un inici de vacances.\nConfort de les teves cames\nRomandre diverses hores de viatge produeix molèsties a les cames, retenció de líquids i inflor dels peus. Per evitar-ho:\n1.- utilitza roba còmoda i de cotó que no se t’ajusti a la cintura, ni a les cames.\n2.- tria sabates sense taló, acordonats i amb sola de goma o sabatilles i, sempre que puguis, Descalça’t.\n3.- si tens un mínim d’espai, intenta elevar una mica els peus, per exemple, posant-los sobre el teu equipatge de mà.\n4.- aplica’t freqüentment una crema específica per alleugerir les cames. Són especialment eficaces les refrescants, que et deixaran una agradable sensació de frescor. La majoria d’aquestes cremes es poden utilitzar fins i tot sobre les mitjanes.\n5.- si viatges en avió o tren aixeca’t de tant en tant i passeja pels passadissos. Quan estiguis asseguda, flexiona i estira les cames i fes girar els teus peus, per desentumir les articulacions.\n6.- si vas amb cotxe, realitza parades freqüents i aprofita per beure aigua i per anar al bany.\n7.- si viatges en avió pren un got d’aigua cada hora de vol. Evita els refrescos i altres begudes carbonatades, només t’inflaran el ventre.\nHidratació mans i braços\nEn general tota la pell que queda al descobert pateix algun grau de deshidratació.\n1.- hidrata les teves mans i braços, realitzant un massatge circular ascendent.\n2.- si vas amb cotxe o tren, utilitza un protector solar per als braços i escot, que sovint pateixen les conseqüències dels raigs solars que travessen els vidres de les finestretes.\n3.- intenta no portar anells ni polseres o coleteros en les nines que impedeixin la correcta circulació sanguínia.\nEl teu petit necesser de mà de viatge\n1.- hidratant facial amb SPF\n2.- aigua termal\n3.- tovalloletes netejadores hidratants\n4.- pegats o crema relaxant per als ulls\n5.- raspall i pasta de dents\n7.- tovalloletes d’higiene íntima\n8.- crema hidratant de mans\n9.- crema refrescant per a les cames\n10.- paleta de maquillatge\n11.- màscara de pestanyes\n12.- fragància fresca\nbellesa núvia cosmetics viatge viatge guapa\n23 juny 2015 - 8:56\n16 juny 2015 - 8:39\nMatilde Cano Col·lecció 2017\nLa nova col·lecció de la dissenyadora Matilde Cano per 2017 té els seus orígens en l'època…\nInmaculada Garcia Col·lecció 2015\nLa nova col·lecció 2015 de núvia Inmaculada García ens remet al passat, inspirada en les primeres…\nEl passat 5 de desembre, a la mitja part d'un partit entre els Chicago Bulls i Miami Heat, una de…\nEn el fons, tots tenim un superheroi dins nostre. I el dia de la boda toca demostrar-ho!! I no només…\nLa directora de cinema Tatia Pilieva va realitzar un curiós experiment audiovisual: va citar a…\nAl Restaurant Can Font estan intentant posar el seu granet de sorra perquè totes les persones que…


Troben plàstic en el descens més profund fet mai per un humà al fons de l'oceà\nÉs el tercer cop que es detecta plàstic a la fosa de les Mariannes, però el primer documentat en vídeo\nBarcelonaHi ha una nova prova que la contaminació per plàstic ha arribat a tots els racons de l'oceà, des de l'Àrtic fins a la zona més remota de l'Antàrtida i fins a la zona més profunda del mar, la fossa Mariana al Pacífic, prop de l'illa nord-americana de Guam. El submarinista que ha batut el rècord de descens a les profunditats de l'oceà hi va trobar una bossa de plàstic.\nÉs el tercer cop que es troba plàstic en aquesta fossa i el segon que s'hi detecta una bossa de plàstic, però és el primer en què la troballa la documenta en vídeo un submarinista que ha aconseguit a més el rècord de profunditat en un descens al mar.\nLa proesa l'ha aconseguida l'empresari i oficial de la marina retirat nord-americà Victor Vescovo, que va aconseguir baixar fins a 10.927 metres de profunditat a la fosa de les Mariannes, segons va fer pública la seva expedició aquest dilluns, que va revelar les espectaculars imatges. Vescovo va batre el rècord que tenia fins ara un descens realitzat l'enginyer suís Jacques Piccard i el tinent de la marina nord-americana Don Walsh l'any 1960, que van arribar a 10.912 metres de profunditat dins d'aquesta fosa.\nEl director de cinema James Cameron havia intentat també assolir el rècord de profunditat en aquesta fosa i l'any 2012, amb el seu submarí, va aconseguir baixar fins als 10.908 metres de profunditat, però es va quedar per darrere de la baixada dels anys 60.\nDurant les quatre hores que Vescovo va passar al fons de la fossa de les Mariannes el passat 28 d'abril hi va observar, i documentar en vídeo, diverses criatures marines, una de les quals és potencialment una nova espècie mai descoberta fins ara, segons National Geographic, però també una bossa de plàstic i embolcalls de caramels.\nEls corrents marins transporten els residus plàstics de l'ésser humà arreu dels oceans, on es calcula que ja hi ha 150 milions de tones de plàstics. I és que cada any es vessen entre 8 i 12 milions de tones de plàstic a les aigües oceàniques, i el 80% arriben des de terra, pels residus plàstics que s'abandonen i acaben baixant pels rius.\nA principis d'aquest 2019 un estudi fet en amfípodes de sis foses oceàniques profundes, entre elles també la de les Mariannes, va trobar que tots havien ingerit microplàstics, que són les peces de plàstic més petites, de menys de 5 mil·límetres, que posteriorment entren en la cadena tròfica i, com s'ha provat, també arriben a l'aparell digestiu humà.\nAbans i tot, l'octubre del 2018, un altre estudi del Centre de Dades Oceanogràfiques Globals (\nL'illa de plàstics del Pacífic\nplàstic contaminació oceans


Noticies - El govern municipal proposarà al Ple la reedició del Pacte de Ciutat per a la promoció econòmica i la cohesió social\nEl govern municipal proposarà al Ple la reedició del Pacte de Ciutat per a la promoció econòmica i la cohesió social\nEl nou protocol estarà estructurat amb les mateixes coordenades tècniques i de format en què fou articulat el Pacte de Ciutat de l’anterior mandat. El document s’obrirà a les aportacions dels agents econòmics i socials i entitats ciutadanes.\nLa reedició del Pacte forma part de l'acord de governabilitat entre CiU i ERC i ve avalada pels bons resultats obtinguts.\nEl govern municipal de Manresa proposarà al proper Ple municipal, que se celebrarà aquest dijous 17 de setembre, la renovació del nou protocol del Pacte de Ciutat per a la promoció econòmica i cohesió social que s’estructurarà en base a les mateixes coordenades tècniques i de format amb què va ser articulat el Pacte de Ciutat de la mateixa naturalesa de l’anterior mandat de l’equip de govern de la ciutat. La reedició del Pacte forma part de l'acord de governabilitat entre CiU i ERC i ve avalada pels bons resultats obtinguts.\nEl primer Pacte de Ciutat es va signar el març de 2013\nEl pacte de Ciutat per a la promoció Econòmica i la cohesió social va ser un document signat fruit d’un ampli consens social i econòmic el 26 de març de 2013, després d’un acord adoptat pel Ple de l’Ajuntament. Va néixer de la necessitat d’adoptar mesures urgents per pal·liar les situacions de vulnerabilitat social, a més d’intentar contribuir a la recuperació de l’activitat econòmica i l’ocupació.\nEls signants foren els grups municipals de CiU, PSC, ERC i PP i els agents econòmics i socials Cambra de Comerç i Indústria de Manresa; Petita i Mitjana empresa de Catalunya (PIMEC), Federació empresarial dela CatalunyaCentral(FECC), Unió de sindicats de CCOO i Unió Intercomarcal Bages-Berguedà d’UGT.\nEl pacte ha esdevingut una eina útil i eficaç a partir del grau d’assoliment dels seus objectius (proper al 90%), enfocats envers la promoció econòmica i la cohesió social, així com una òptima experiència de col·laboració entre l’estament polític i la societat civil a partir del seu grau d’arrelament i implantació, si es té en compte que a banda dels firmants s’hi van adherir gairebé una quarantena d’entitats més de diferents àmbits.\nLa vigència del Pacte de Ciutat, que es va iniciar l’endemà de la seva signatura, es va esgotar amb la finalització del mandat corporatiu el mes de juny de 2015.\nActuació Municipal,Empresa i emprenedoria,Govern i Participació


la rapita chic: Què significa ser de la quinta del 65 a la Ràpita\nJa fa dies que tenia ganes d'escriure aquesta entrada i sobretot, dedicar-la a tots els que aquest any anirem complint els cinquanta. Fer-los aquest any 2015 i ser de la Ràpita ens atorga algunes pecualiaritats. En aquella època alguns vam nèixer a casa i d'altres a la clínica a Tortosa, però tots ho vam fer el mateix any, en 1965.\nAmb la nostra generació es va quedar inaugurada de manera oficial, l'emblemàtica EGB, la que havia de garantir una formació bàsica per a tots. Algunes van començar a les monges, i d'altres vam començar al Corredor fins que es van acabar de construir les aules, que ens havien d'acollir a tots els que ja no cabíem en l'edifici antic de les escoles -el baby boom, també havia arribat a la Ràpita-.\nAnàvem contents i il·lusionats a fer Pasqüeta a les Torres del Moro, o als Pinets, i de més grans pujàvem fins a Mataredona i la Foradada.\nDe menuts teníem tres cines per triar i vam acabar amb no cap. L'últim, va ser "lo del mig", on, amb les hormones encara adormilades, miràvem dos pel·lícules seguides i compràvem Vienes i Mielitos. Llepolies que teníem fora del nostre abast durant la resta de la setmana.\nSabem tenir paciència perquè també hem format part de les generacions de les esperes. Ens havíem d'esperar a estrenar roba fins a Nadal, el dia de La Palma o Sant Jaume.\nVam esperar tardes i tardes d'estiu a fer la digestió per poder entrar a l'aigua. I ens esperàvem contents i agraïts, per poder veure un nou capítol de Heidi, de Marco o de Pipi Langstrum....\nMés endavant, vam haver d'esperar molts Divendres Sants per poder anar al cine o a la discoteca. I molts també vam haver d'esperar les Festes Majors per poder començar a sortir per la nit.\nEn fi! Esperar i esperar....\nHem sigut una generació políticament acomodada. Vam viure la dictadura de rasquillada, teníem nou anys quan es va acabar i molts recordem el dia de la mort de Franco, perquè aquell dia vam fer festa i vam poder sortir a jugar pel carrer que no feia gaire que ens havien asfaltat. Almenys al barri...\nLlavors tot va canviar. Vam passar de les classes de religió a les d'ètica, de les classes de "Lengua Espanyola" a les primeres classes amb català, aquella llengua que tots parlàvem però que la versió escrita ens resultava molt diferent. I de sobte, a les escoles ens van ensenyar a ballar sardanes tant si teníem ganes com si no. I això sí. Sempre contents...\nEren temps de "Vacaciones en el mar". Com ens hagués agradat anar en aquell creuer on tot s'arreglava...\nL'intent de cop d'estat ja ens va agafar més grandets, teníem quinze anys, i alguns ja fèiem segon de BUP a l'institut d'Amposta, als Hermanos o a les Teresianes. Però tampoc érem gaire conscients del que significava. Eren temps de paraules d'amor i somnis de poetes com diu Serrat.\nVam haver d'espavilar-nos en molts aspectes. Sobretot en els tecnològics. Vam fer els estudis universitaris a cop d'apunts i un ordinador era un objecte que només els estrafolaris informàtics feien servir.\nVist amb perspectiva, els que vam estudiar fora vivíem pràcticament incomunicats amb la família. El nostre únic mitjà de comunicació era una cabina telefònica.\nPer a molts treure-mos el carnet de conduir i poder sortir del poble, encara que fos amb el cotxe de casa, va ser tot un símbol de llibertat i independència.\nVam viure els 80 a cop de bona musica i encara que els nostres fills es sorprenguin, ballàvem "lentos".\nPerò realment, què significa per a natros fer cinquanta anys? Ho podríem explicar de manera clara i concisa? No.Impossible.\nNo es pot explicar el que complir cinquanta anys aporten a una vida o millor dit, el que la vida aporta a cinquanta anys de ser i sentir.\nPodríem dir que som més savis perquè a hores d'ara ja ens hem hagut d'encarar a veritats categòriques de la vida, com la mort i la malaltia. Això ens ha donat una millor mesura per valorar coses que abans ens havien passat desapercebudes.\nAra ja no perdem tant de temps mirant-nos a l'espill i hem après a mirar als ulls a qui ens envolta. Sabem que el temps passa i que el temps també, tot ho cura.\nSabem aprofitar les ocasions i no deixar-les passar. Hem comprovat que els trens passen i ja no tornen.\nPer a tots els que aquest any fem 50!!!\nPublicat per larapitachic a 21:35


El paer en cap, Miquel Pueyo, elogia l’empenta del sector teatral familiar a Lleida - Teleponent\nInici Cultura Espectacles El paer en cap, Miquel Pueyo, elogia l’empenta del sector teatral familiar...\nEl paer en cap, Miquel Pueyo, elogia l’empenta del sector teatral familiar a Lleida\nEl paer en cap de Lleida, Miquel Pueyo, en la vista a les instal·lacions de MARBI\nEl Paer en Cap, Miquel Pueyo, ha visitat avui l’espai de creació i producció teatral MARBI (Molts artistes remenant bones idees), que impulsen companyies lleidatanes a la partida Bovà de l’Horta de Lleida, a tocar del Camí de Montcada.\nEn aquestes instal·lacions, reconvertides a partir d’una fàbrica d’ascensors, actualment s’està treballant en 14 projectes de creació artística, amb una cinquantena de persones implicades.\n“Avui he tingut l’oportunitat de visitar un projecte molt potent, que constitueix la demostració de com un edifici industrial, una antiga fàbrica d’ascensors, es pot reconvertir en un espai molt polivalent i adaptable, en el qual ara conviuen 14 projecte teatrals”, ha afirmat Miquel Pueyo, qui ha estat acompanyat en la visita pels regidors de Ciutat i Cultura, Jaume Rutllant, i Joventut, Festes i Tradicions, Ignasi Amor.\nL’alcalde de Lleida ha assenyalat l’empenta del sector del teatre familiar a Lleida, amb capacitat per exportar els seus projectes i d’acollir també grups de fora que vénen a desenvolupar aquí els seus projectes, i ha destacat que aquest és “un dels potencials que tenim en matèria de cultura a la ciutat de Lleida”.\n“És un exemple de dinamisme molt potent i l’Ajuntament ha de facilitar l’expansió d’aquest moviment que surt des de baix, dels mateixos grups i dels seus projectes”, ha conclòs Pueyo, després de mantenir una reunió per intercanviar impressions amb els responsables d’aquest espai de creació.\nEl projecte de MARBI l’impulsen les companyies Campi Qui Pugui, Zum Zum Teatre i Plàncton, tot i que a hores d’ara acull també la seu de l’Associació Professional de Teatre per a Tots els Públics i d’altres companyies i professionals del sector, inclosos els tècnics, que troben en aquest espai un lloc on desenvolupar els seus projectes, emmagatzemar material i compartir idees i inquietuds amb altres persones vinculades al món de les arts escèniques.\nArticle anteriorDetectats dos casos de triquinosi en carn de senglars caçats a l’Alt Urgell\nArticle següentVacunes i barbaritats


Fes-Tecletes / Santa Tecla 2019! | Tecletes\nUn any més Tecletes participarà de la festa gran de la nostra ciutat amb una nova edició del Fes-Tecletes!\nUs convoquem a tots, petits i grans, el divendres 13 de setembre a partir de les 17,30h a la plaça Verdaguer de Tarragona! Una tarda plena de tallers i música en directe per donar inici a la millor festa major de Catalunya. Com és habitual, el format inclourà tallers creatius i la millor música en directe, en la línia de la programació del Festival Minipop!\n17.30 h a 18.30 h, Tallers creatius: Vine a fer el teu carilló! Farem ballar el Nano Capità, l’Àliga, el Gegant Moro, la Geganta Vella, la Negrita i el Lleó a ritme de l’Amparito Roca.\n18.30 h, Concert de Joan Colomo. Un dels artistes més importants de l’escena independent catalana ens presenta el seu últim disc, L’oferta i la demanda. Un disc on les emocions a flor de pell s’omplen de significat, i les melodies fràgils despunten amb tornades altament enganxoses. Un concert únic i diferent i és que el Joan és imprevisible!\n19.45 h, Concert amb TMN. El duet tarragoní format per Sara Alija i Juan Antonio Moreno ens presenta el seu nou disc acabat de sortir del forn, La crida. Deu cançons lluminoses en què la veu de la Sara ens captiva i ens guia de cançó en cançó. Una oportunitat per gaudir del seu directe i deixar-nos portar per la calidesa de la seva música.\nAquesta és una bonica festa organitzada per Tecletes amb el suport de Minipop, l’Ajuntament de Tarragona i La Pepita.\nTarragonines, tarragonins, agafeu les criatures i a ballar sota el més bonic envelat de la festa major! Visca Santa Tecla!


28 i 30 de desembre: Campanya especial de donació de sang a la Plaça de la Vila | Ajuntament de Barberà del Vallès\n28 i 30 de desembre: Campanya especial de donació de sang a la Plaça de la Vila\n26/12/2017 - 14:15\nLa Unitat Mòbil del Banc de Sang i Teixits visitarà la Plaça de la Vila de Barberà del Vallès durant els propers dies, concretament, el dijous 28 de desembre (de 9 a 14 hores) i el dissabte 30 de desembre (de 10 a 14 hores i de 17 a 21 hores).\nPer què cal donar sang? La donació de sang és un acte solidari i de participació ciutadana que beneficia el conjunt de la societat.\nLa donació de sang és un acte senzill, segur, gens dolorós, i assistit per professionals especialitzats en tot moment. Per a qui fa la donació, no comporta cap risc, però, en canvi, per a persones malaltes de tot el territori, pot suposar avançar en el seu procés de curació.\nCada dia, tots els hospitals i clíniques de Catalunya necessiten sang o components sanguinis per atendre a persones malaltes, ja que la majoria d'intervencions quirúrgiques i molts dels tractaments mèdics requereixen transfusions.\nActe: Campanya especial de donació de sang\nDia: 28 i 30 de desembre de 2017


Lletra Impresa Edicions: Capvespre, ressenyada a Sons de Xaloc\nUna altra ressenya sobre Capvespre que posa l'èmfasi en la rellevància de la novel·la de Josep Bertomeu Moll. Aquesta vegada escrita pel polifacètic Manel Alonso. El tot terreny i incansable escriptor de Puçol incideix en la rellevància de l'obra de Bertomeu, tot destacant el seu valor testimonial, de crònica d'una generació concreta -la de primeries dels setanta- i també la seua vàlua com a document estrictament literari, del qual, entre altres coses, diu: "Un llibre ben escrit, amb un llenguatge cuidat, amb unes descripcions de la ciutat de València increïbles, que la descobrixen als ulls del lector com a coprotagonista del relat".\nManel Alonso palesa una lectura atenta i ben païda, analítica i perspicaç.\nSi voleu llegir la crònica sencera, ací en teniu l'enllaç: http://sonsdexaloc.cat/capvespre/\nEscrita per Lletra Impresa Edicions a de març 07, 2016


Quina diferència hi ha entre un vulcan ple i un mig vulcan en Star Trek?\nA Star Trek, tot i que un doctor ho ha de controlar, la majoria d’espècies humanoides semblen capaces de reproduir-se entre elles. Els vulcans i els humans semblen ser compatibles entre ells, per la qual cosa la diferència entre un vulcan complet i mig vulcan és dels pares.\nDos humans = descendència 100% humana\nDos Vulcans = descendència 100% Vulcan\nUn Vulcan, un Humà = 50% descendència humana, 50% descendència de Vulcan.\nCom varien en la pràctica, sembla que depèn fins a cert punt de la criança. Un personatge com Spock es va criar a Vulcan i en la tradició Vulcan, per això el seu personatge sembla molt vulcan. Si un mig-vulcà fos portat a la Terra i sense estar directament exposat a les tradicions vulcanes, probablement actuarien més humans (s’aprèn la manera de la lògica vulcana, no un tret d’espècie. Ens diuen que els vulcans eren un poble violent, gairebé destruint-se fins que Surak no els va ensenyar el contrari.)\nBiològicament, sembla que heretin més trets vulcans (almenys basats en Spock) amb sang de coure (en lloc de ferro) i orelles punyents (a diferència de les nostres rodones). Però això pot variar una mica segons la seva genètica.\nQuina diferència hi ha entre les vendes de canals i les vendes directes i la comercialització?Quina diferència hi ha entre lideratge i emprenedoria?Quina diferència hi ha entre un transistor MOSFET i PNP o NPN?Hi ha alguna diferència entre la sobretaula bancària i el préstec contra la propietat?Quina diferència hi ha entre Kindle i qualsevol altra pestanya que tingui tots aquests lectors de PDF personalitzats?Quina diferència hi ha entre el fet i la veritat? Què fa que alguna cosa sigui un fet? Què prova de la veritat?Quina diferència hi ha entre l’ADN aberrant i l’ADN mutat?


L’Espai Creixença comença les preinscripcions pel pròxim curs - Ajuntament de Rubí\nL’Espai Creixença comença les preinscripcions pel pròxim curs\nL’Espai Creixença comença les preinscripcions pel pròxim curs S’han programat dues jornades de portes obertes la setmana vinent per les famílies que el vulguin conèixer. https://www.rubi.cat/ca/ajuntament/comunicacio/sala-de-premsa/notes/l2019espai-creixenca-comenca-les-preinscripcions https://www.rubi.cat/@@site-logo/ajuntament-de-rubi.svg\nS’han programat dues jornades de portes obertes la setmana vinent per les famílies que el vulguin conèixer.\nL’Espai Creixença, un espai familiar de relació i socialització adreçat de manera especial per a infants de 0 a 3 anys que no estan escolaritzats en alguna de les escoles bressol del municipi, obrirà el període de preinscricpió el pròxim 25 de juny fins al 2 de juliol. Però la setmana pròxima, el dies 17 i 18 de juny, organitzen una jornada de portes obertes per a aquelles famílies que desitgin conèixer aquest servei que ofereix l’Ajuntament de Rubí abans de fer efectiva la preinscripció. Les jornades es faran al mateix Espai, coordinat pels professionals de l’Escola bressol La Bruna, i es troba ubicat a la planta baixa de la Biblioteca Mestre Martí Tauler, el dilluns a les 17 h i el dimarts a les 10 h, s’ha de fer inscripció prèvia a l’Escola bressol municipal La Bruna, c/ Calderón de la Barca, 4, tel. 93 588 77 06, a/e: eb.labruna@ajrubi.cat.\nAquest servei funciona dos dies a la setmana, amb una durada de 2,5 h cada sessió, amb disponibilitat per a tres grups formats per un màxim de tretze infants i els seus acompanyants (pares, mares, etc). El primer grup (A) s’adreça a famílies que acaben de tenir el seu primer fill/a, fins als nou mesos d’edat del nadó, i es faran dimarts i dijous de 9 a 11.30 h; el segon (B) i el tercer (C) estan dirigits a infants de 1 a 3 anys i seran dimecres i divendres de 9.30 a 12 h i dimarts i dijous de 16 a 18.30 h. El servei funciona des del mes de setembre a juliol, però de l’1 al 15 de juliol només funciona al matí, ja que els grups de 1-3 canviaran les sessions al matí. El període de matriculació es farà del 4 al 12 de setembre a la mateixa escola que gestiona l’espai i la quota és de 75 euros mensuals.\nA Creixença, els infants trobaran un espai de joc i relació amb diferents possibilitats i vivències per a créixer emocionalment més segur i les famílies disposaran d’un espai on participar en els jocs i les activitats dels seus fills i filles, compartint amb ells i amb altres famílies nous moments de relació i descoberta, alhora que rebran informació, assessorament, acompanyament i suport per part de l’educadora que participa en les sessions amb les famílies.


Vins, música i artesania en la Segona Mostra d'Estiu de Proava a la Plaça de l'Ajuntament de València - Diari La Veu\nEscriba el número 984855\nVins, música i artesania en la Segona Mostra d'Estiu de Proava a la Plaça de l'Ajuntament de València\nEl celler més antic de València participa en la Gran Fira de Juliol del 12 al 15 de juliol\nSegons ha explicat Fuset, la participació de Proava en la Fira de Juliol permet complementar les activitats festives amb un retorn als origens de la fira, que era un aparador de productes valencians.\nProava, el celler més gran de València, participa per segon any consecutiu en la Gran Fira de València després d'haver signat, aquest dimarts, un conveni amb l'Ajuntament de la ciutat. El regidor de Cultura Festiva, Pere Fuset, ha assistit a la presentació de les activitats de Proava i ha celebrat que la col·laboració entre el celler i la Fira continue un any més.\nLes activitats de Proava es concentraran entre dijous, 12 de juliol, i diumenge, dia 15, de 19.30 hores a 00.30 hores a la plaça de l'ajuntament. La Segona Mostra d'Estiu de Proava agruparà 14 expositors de vins i menjar artesanals acompanyats d'activitats paral·leles. Segons han explicat les organitzadores, hi haurà dos tallers d'artesania per als més menuts, que se celebraran divendres i dissabte a partir de les 19.30 hores. "L'objectiu és que els xiquets puguen passar-s'ho bé mentre els pares gaudeixen de la Fira", han explicat.\nTambé hi haurà música en directe. Divendres i diumenge actuarà a les 21.30 hores el grup Swing Box Project i dissabte amenitzarà la nit el grup The Lighters. Dissabte també es farà entrega dels premis del concurs de vins varietals 2018, a les 19.30 hores. Les organitzadores de la Segona Mostra d'Estiu de Proava han mostrat la seua satisfacció perquè els actes se celebren a la plaça de l'ajuntament, ja que la primera mostra de les mostres de Proava, celebrada fa 30 anys, va ser allí.\nPer a degustar els vins i el menjar de la fira, Proava vendrà tiquets de 5 euros que inclouran 3 degustacions. També per 8 euros es podran adquirir 3 degustacions i una samarreta commemorativa, i per 10 euros es podran degustar 3 productes, rebre la samarreta i visitar el celler de Proava. A més, durant la gran nit de la fira, el dia 21 de juliol, el celler obrirà les portes per a visites guiades i tastos de vins.\nSegons ha explicat Fuset, la participació de Proava en la Fira de Juliol permet complementar les activitats festives amb un retorn als orígens de la fira, que era un aparador de productes valencians.\nAprofitant la presentació de les activitats en la Fira de Juliol, Proava ha signat un conveni amb Frevin, qui s'encarrega de l'organització de la mostra de Requena, que coincideix amb la festa de la verema de la localitat. L'objectiu d'aquesta col·laboració és promocionar l'esdeveniment a València per a augmentar l'afluència de públic.\nEscriba el número 856618


Duran garanteix que Unió mai s'unirà al PP per frenar la independència\n"En l'agenda nacional, anem i anirem per voreres diferents i divergents", ha assegurat el líder democristià\n2 min. Barcelona 25/10/2013 12:16\nEl president del comitè de govern d'Unió, Josep Antoni Duran i Lleida, ha garantit aquest divendres que el seu partit mai farà pinya amb el PP per frenar la independència de Catalunya. A través de la seva carta web setmanal, Duran ha sortit al pas de les crides del PP a Unió perquè trenqui amb CDC i s'afegeixi al front antisobiranista. "Espero que no s'hagi de trencar la federació de CiU, però en l'agenda nacional, amb el PP no anirem enlloc, i tampoc a un metre de distància", ha afirmat.\nDuran ha reiterat que en temes nacionals "el PP i Unió anem i anirem per voreres diferents i divergents". I s'ha remuntat vuit dècades enrere per recordar que, en temps de la II República, Unió i la CEDA –principal formació de la dreta espanyola– "mai van anar de bracet". "Em sento molt lluny dels que volen arraconar-nos i aprimar l'actual 'statu quo' de Catalunya", ha agregat.\nTot i això, ha insistit que segueix "sense veure la independència com la vareta màgica que tot ho ha de resoldre". "Tant de bo que tot fos tan fàcil, però malauradament tot és molt més complex", ha avisat Duran, que d'altra banda ha alertat que els pressupostos estatals –on les inversions a Catalunya pateixen una davallada del 25%– i la llei Wert "dinamiten els ponts, si en queden, entre Catalunya i Espanya".\nTambé s'ha referit a la polèmica protocol·lària de la setmana, després que el govern espanyol impedís al president de la Generalitat, Artur Mas, intervenir en la inauguració del Fòrum econòmic euromediterrani celebrat a Barcelona. "Sincerament, no crec que les tensions que vivim hagin de ser atiades amb problemes d'aquest tipus. És la política i no el protocol, el que ha de marcar la pauta en els moments presents", ha remarcat Duran, que ha recordat que el president de la Generalitat és el "representant ordinari" de l'Estat a Catalunya i, com a tal, no se li hauria d'haver impedit intervenir.